சில காலம் கழித்து இவ்விடயம் யேர்மனியில் சங்கரியார் உல்லாசமாக நாட்களைக் கழித்த ஏதிலிகள் முகாமில் தங்கியிருந்த ஈழத்தமிழர்களின் காதுக்குச் சென்ற பின்னர் தான் சங்கரியாரின் பித்தலாட்டம் அம்பலமானது. இவ்வாறு பொய்யும், பித்தலாட்டமுமாகக் காலத்தைக் கழித்த சங்கரியார், தமிழ்த் தேசியக் கூட்டமைப்பு உருவாக்கப்பட்ட பின்னரும் கூட தன்னைத் திருத்திக் கொள்ளவில்லை. தமிழீழ விடுதலைப் புலிகளைத் தமிழ் மக்களின் ஏகோபித்த பிரதிநிதிகளாகத் தமிழ்த் தேசியக் கூட்டமைப்பு ஏற்றுக் கொண்ட ஒரேயயாரு காரணத்திற்காக 2004ஆம் ஆண்டு நடைபெற்ற பொதுத் தேர்தலில் உதயசூரியன் சின்னத்தையும், தமிழர் விடுதலைக் கூட்டணியையும் தனது சொத்துடமையாக்க முற்பட்டுக் குழப்பம் விளைவித்தவர் சங்கரியார். சமாதான காலத்திலும், நிழல் யுத்தம் நிகழ்ந்த பொழுதும், முழு அளவில் யுத்தம் வெடித்த பின்னரும், தமிழீழத் தேசியத் தலைவருக்கு அறிவுரை கூறும் சாக்கில் அவரை இழிவுபடுத்தும் வகையில் திறந்த மடல்களை எழுதிக் கொட்டியவரும் சங்கரியார்தான்.